Түркістан облысында 80 мыңға жуық оқушыны планшет және ноутбуктармен қамту көзделген
DATE: 08:45, 08 Қазан 2020 | GMT +5
TITLE: Түркістан облысында 80 мыңға жуық оқушыны планшет және ноутбуктармен қамту көзделген
URL: https://kaz.inform.kz/news/turkistan-oblysynda-80-mynga-zhuyk-okushyny-planshet-zhane-noutbuktarmen-kamtu-kozdelgen_a3703668/
META: DATE: 08:45, 08 Қазан 2020 | GMT +5
TOTAL WORDS: 129
AUTHOR(S):
TEXT: Оқушылардың қашықтан білім алуын қамтамасыз ету үшін алдын ала жүргізілген мониторингке сәйкес облыста 79 214 оқушыға компьютерлік техника мен планшеттер қажеттігі анықталды. Бұл мақсатта​ ҚР Үкіметі резервінің қаражатынан 57190 компьютерлік құрылғы сатып алу бойынша тиісті жұмыстар жүргізіліп, оның 4000 данасы оқу жылының алғашқы айында оқушыларға үлестірілді. Сонымен қатар, ағымдағы жылдың 6 қазаны күні қалған 3711 планшет қабылдап алынып, 2 айға арналған «Білім» тарифі қосылған симкарталар қоса берілді. Айта кетейік, Үкімет резервінің қаражатынан алынатын 49 479 құрылғы ағымдағы жылдың 30 қазанына дейін алынып, оқушыларға берілетін болады. Қашықтан оқытуды тиімді ұйымдастыру мақсатында алынатын​ компьютерлер мен ноутбуктер негізінен аз қамтамассыз етілген және көпбалалы отбасыларға, жетім және ата-анасының қамқорлығынсыз қалған, ерекше білім алуды қажет ететін балаларға үлестіріледі. Техникалардың әр оқушыға жеткізілуін Түркістан облысы адами әлеуетті дамыту басқармасы жанынан құрылған жетекші топ мүшелері​ қадағалауда
